Úradný vestník L 276 , 28/10/2000 S. 0085 - 0088



Rozhodnutie Komisie z 13. októbra 2000, ktorým sa mení a dopĺňa rozhodnutie 94/323/ES ustanovujúce osobitné podmienky, ktorými sa riadia dovozy produktov rybolovu pochádzajúce zo Singapuru (oznámené pod číslom dokumentu C(2000) 3000) (Text s významom pre EHP) (2000/660/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/493/EHS z 22. júla 1991, ktorá ustanovuje hygienické podmienky pre produkciu a uvádzanie produktov rybolovu [1] na trh naposledy zmenenú a doplnenú smernicou 97/79/ES [2], najmä na jej článok 11, keďže: (1) článok 1 rozhodnutia Komisie 94/323/ES z 19. mája 1994 ustanovujúceho osobitné podmienky, ktorými sa riadia dovozy produktov rybolovu pochádzajúcich zo Singapuru [3] stanovuje, že Ministerstvo národného rozvoja, oddelenie primárnej výroby (odbor veterinárnej starostlivosti) je príslušným orgánom v Singapure pre overovanie a potvrdzovanie zhody produktov rybolovu a akvakultúry s požiadavkami smernice 91/493/EHS; (2) po reštrukturalizácii správy Singapuru (Ministerstvo národného rozvoja, oddelenie primárnej výroby (odbor veterinárnej starostlivosti) boli právomoci v oblasti vydávania osvedčenia o zdravotnej neškodnosti príslušný orgán pre zdravotné osvedčenia pre produkty rybolovu prevedené na singapurský poľnohospodársko-potravinársky a veterinárny úrad: Štátna veterinárna služba (AVA). Tento nový orgán dokáže účinne overovať uplatňovanie platných zákonov. Z tohto dôvodu je nevyhnutné, upraviť poverenie príslušného orgánu vymenovaného Komisiou v rozhodnutí 94/323/ES a vzor osvedčenia o zdravotnej neškodnosti zahrnutého v prílohe A k tomuto rozhodnutiu; (3) je vhodné zosúladiť znenie rozhodnutia 94/323/ES so znením nedávno prijatých rozhodnutí Komisie ustanovujúcich osobitné podmienky, ktorými sa riadia dovozy produktov rybolovu a akvakultúry pochádzajúcich z určitých tretích krajín; (4) opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Rozhodnutie 94/323/ES sa upravuje takto: 1. Článok 1 sa nahrádza takto: "Článok 1 Singapurský poľnohospodársko-potravinársky a veterinárny úrad: Štátna veterinárna služba (AVA) je príslušným orgánom v Singapure pre overovanie a potvrdzovanie zhody produktov rybolovu a akvakultúry s požiadavkami smernice 91/493/EHS." 2. Článok 2 sa nahrádza takto: "Článok 2 Produkty rybolovu a akvakultúry pochádzajúce zo Singapuru musia spĺňať tieto podmienky: 1. každá zásielka musí byť sprevádzaná očíslovaným originálom osvedčenia o zdravotnej neškodnosti, riadne vyplneným, podpísaným, s uvedením dátumu a pozostávajúcim z jediného listu v súlade so vzorom v prílohe A k tomuto dokumentu, 2. produkty musia pochádzať zo schválených prevádzok, výrobných plavidiel, chladiarenských skladov alebo zaregistrovaných mraziarenských plavidiel uvedených v prílohe B k tomuto dokumentu, 3. s výnimkou mrazených produktov rybolovu voľne uložených a určených na výrobu konzervovaných potravín, všetky obaly musia uvádzať nezmazateľným písmom slovo "SINGAPUR" a schvaľovacie/registračné číslo prevádzky, výrobného plavidla, chladiarenského skladu alebo mraziarenského plavidla, z ktorej produkty pochádzajú." 3. Článok 3 ods. 2 sa nahrádza takto: "2. Osvedčenia musia obsahovať meno, funkciu a podpis zástupcu AVA a úradnú pečiatku AVA odlišnej farby, ako sú farby iných schválení." 4. Príloha A sa nahrádza prílohou k tomuto rozhodnutiu. Článok 2 Toto rozhodnutie je adresované členským štátom. V Bruseli 13. októbra 2000 Za Komisiu David Byrne člen Komisie [1] Ú. v. ES L 268, 24.9.1991, s. 15. [2] Ú. v. ES L 24, 30.1.1998, s. 31. [3] Ú. v. ES L 145, 10.6.1994, s. 19. -------------------------------------------------- PRÍLOHA " PRÍLOHA A +++++ TIFF +++++ +++++ TIFF +++++ " --------------------------------------------------